Kardemomme by (Kristiansand Dyrepark)

For barneboken av Thorbjørn Egner, se: Folk og røvere i Kardemomme by Kardemomme by er en temapark inne i Kristiansand Dyrepark, modellert etter boken Folk og røvere i Kardemomme by av Thorbjørn Egner. Byen, som ble åpnet i 8. juni 1991, er laget nøyaktig etter tegningene i boken. Thorbjørn Egner deltok personlig i planleggingsarbeidet, la selv ned grunnsteinen og besøkte anlegget flere ganger under byggingen, men levde dessverre ikke lenge nok til å se det fullført. Han døde et snaut halvår før anlegget åpnet. Byen består av 33 hus, hvorav åtte er utleieboliger. I høysesongen er det skuespillere som utgjør beboerne i byen, og man kan møte de forskjellige figurene fra boken; politimester Bastian, tante Sofie, røverne Kasper, Jesper og Jonathan og mange flere. Byen har også en fungerende trikk identisk med den i boken, og med trikkefører Syversen som trikkefører. Byen har også eget fungerende postkontor, med postnummer 4609 Kardemomme by. Den fungerer også som adressen til hele Dyreparken. 8. juni 2011 ble byens 20-årsdag feiret, nøyaktig 20 år etter den offisielle åpningen. Harald Egner og Turi Egner Olderheim, som begge er barn av Thorbjørn Egner, var til stede under feiringen. Det er også laget en byste av forfatteren – Thorbjørn Egner – som står i en av byens gater. Kjente hus i Kardemomme by Tårnet til Tobias Tante Sofies hus Politimester Bastians hus Fengselet Bakeren Barberer Sørensens frisørsalong Røverhuset (som ligger rett utenfor Kardemomme by) Se også Kardemommeloven Filmen Folk og røvere i Kardemomme by Boken Folk og røvere i Kardemomme by Eksterne lenker (en) Kardemomme by – kategori av bilder, video eller lyd på Commons Søkbar digitalkopi av Bjørn Egner: Kardemomme by i Kristiansand dyrepark Kardemomme by blir til Arkivert 20. september 2020 hos Wayback Machine.